Асен Разцветников
Залез слънце

chitanka.info

На запад слънце залязва,

бледней, угасва веч… замира…

И за последен път баира

облива с бледна светлина.

Повея вятър вечерен:

полъхна лека прохлада,

а там на изток далече

започва мрак да припада…

И стори ми се мен, че там,

където слънцето се скрива,

идеал светъл там загива,

разбит о сини планини…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.